Ash
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Ash er ei britisk (nordirsk) rockegruppe. De slo gjennom som tenåringer med sin freske punkpop, inspirert av Buzzcocks og The Undertones. Etter hvert fikk de store hits uten å miste sin troverdighet.
Gruppa ble dannet i Downpatrick i 1992 av Tim Wheeler (født 1977), gitar og vokal, Mark Hamilton (født 1977), bass, og Rick McMurray (født 1975), trommer. Ash debuterte i 1994 med singlen Jack Names The Planets og minialbumet Trailer. Året etter fikk trioen sine første Topp 20-hits i Storbritannia med Girl From Mars og Angel Interceptor. I 1996 havnet de på Topp 10 der med singlene Goldfinger og Oh Yeah og gikk til topps med albumet 1977. Og i 1997 ble det Topp 10 på singlen A Life Less Ordinary.Ash var i 1997-2006 utvidet med gitaristen Charlotte Hatherley, som spilte på albumene Nu-Clear Sounds (1998), Free All Angels (2001; med Topp 10-hiten Shining Light) og Meltdown (2004).Som trio igjen fikk de mindre suksess med Twilight Of The Innocents (2007). De neste årene utga Ash utelukkende singler, og de 26 første ble samlet på to album i 2010 med tittelen A-Z Series. Men i 2015 var de tilbake med et helt nytt album: Kablammo!. I 2018 kom Islands. Les mer i Store norske leksikon rock Eksterne lenker Ash